Wir nachbenempten, Uͤlrich am Buͤl, ze Kùngsfelden hoffmeister, Hans Wildman, vogt ze Trostberg, und Niclaus Fricker, stattschriber ze Brugg, bekennent offenlich
mitt disem brieff, als von soͤlicher zweyūg wegē, so gewesen sint zwischent der erwirdigē frowē Ursulln̄ von Mùlinē, jetz pflegerin des jartzitampts ze
Kùngsfelden, ✳ vō wegē des selbē jartzitampts, ✳ an eim, ✳ dem Tschupē von Obˀnburg am andˀn, ✳ und Ruͤdi Schnellmān und Heinin Wechter von Windisch am dritten har ruͤrēt, ✳
als von eins hoffs ✳ wegen, zinst dem jartzitampt, den dēn der Tschupp in̄hat un̄ vom Geisberg har an in̄ komē ist, ouch die genemptē der Schnellman und der Wechter
umb die zins, so daruff gestanden, bùrgen gewesen sint, ✳ und also in den sachen mitt gericht recht und sussz vil, das alles zemelden zelang wer, ergangē, un̄ zuͦ letst die sach vō allen
teiln uff uns, obgen̄ten drig, komē, uffgeben, gelopt un̄ vˀsprochen ist, nach notdurfft ze haltē, was wir darusz sprechen oder machē ꝫcꝭ. also hand ouch wir daruff die sach fùrgenomē
un̄ des erstē erkūnet sum̄ der ussgestandnē vˀvallnen zinsen, dahinder die bùrgē stuͦndē, un̄ der was vˀrechnotˀ schuld zwentzig mùt roggē, acht maltˀ habˀn, des sol dˀ Sidler ein malter
habˀn, un̄ daruff valt aber uff sant Martins tag, nechstkomēt, ein zinsz, ist sechs mùt aͧn ein fiertel roggē und sechs mùt habˀn. und also nach allē tedingē und sachē hand wir die
sach, nach dem die, als vorstat, uff uns komē ist, usgesprochn̄, als hˀnach stat: des erstē, so soͤllent die bùrgen, der Schnellmā un̄ der Wechter, obgen̄t, der obgenantē sum̄ zinsen gebē
vier mùtt roggē uff Martini, nechstkomēt, und des unser frowē vō Mùlinē, ob si des begeˀrt, vˀsichnˀ, und da mitt sond si gantz vō der burgschafft und sach jetz und hinfùr
ledig und un ansprechig sin. ✳ des ùbrigē zins sol unser frow von Mùlinē dē Tschuppē ablassē und schenckē, doch in dē nachgemeltē wortē, ein zins, ist sechs mùt aͧn ein fiertel
roggē, sechs mùt habˀn. ✳ und den ùbrigē zins allē, so sich nach abslag gepùrt sechtzechē mùt roggē und siben malter habˀn, des der Sidler ein maltˀ sol, als vorstat, sol
der Tschupp fùr sich, sin erbn̄ un̄ nachkomē zaln un̄ sich mitt und sich mitt dem hoff halten, als hˀnach stàt: ✳ des erstē sol er fùr sich, sin erbn̄ un̄ nachkomē dē hoff mitt
husz, hoff, ackˀn un̄ mattē und aller zuͦgehoͤrt ✳ fùr nemē ze raͧtsamē und buwē samēthafft un̄ nùtzit mer davō lichē, als bishar beschechē ist, ✳ den̄ den mitt allˀ zuͦgehoͤrt in er
un̄ buw bringē und habē ✳ un̄ den jerlichē zinsz, dˀ sich jerlich gepùrt sechs mùt aͧn ein fiertel roggē, sechs mùt habˀn, huͤnr und eigˀ, dē jartzitampt davō jerlich uff sant Martins tag nach zins und landsrecht und gewonheit geben un̄ darzuͦ die alten zinsz₎, als vorstaͧt, in sechs, den nechstkom̄edē, jarˀn zaln, ✳ gepùrt sich jegklichē dˀ sechs jarē zuͦ dē
jerlichen zinsz, so vor stat, ✳ zegebent drig mùt roggē un̄ ein maltˀ habˀn un̄ am letstē jar, das ist das sechst jar, ein mùtt roggē und zwey malter habˀn. un̄ wer sach, das dˀ
Tschupp, sin erbn̄ odˀ nachkomē hinfùr der jetzgenant₎ stucken dheins eins oder mer ùber fuͤrent, ✳ also das si den hoff, als jetz stat, samēthafft nit raͦtsametēt, in buw
und er nitt brechtent ✳ noch hettent oder jerlich nit vˀzinstent nach lands recht und gewonheit odˀ die sum̄ der altē zinsē mitt dem nùwē nitt bezaltent zuͦ den ziln un̄ in
der maͧsz, als vorstaͧt, den̄ zestund soͤltent si gantz vom hoff und der dem jartzitampt lidklich vˀvallen und ledig sin und moͤchten in̄ den̄ des jartzitampts pfleger
hinlichen und da mitt tuͦn, lassen, wandeln und werbē, was un̄ wie inē das zewillē wer, ✳ aͧn des Tschuppē, siner erbē un̄ nachkomē, ouch mengklichs von ir wegen
sumē, reden und insprechen, den̄ si soͤllent unsrˀ frowē un̄ das jartzitampt ✳ daran gantz ungesumpt ✳ lassē un̄ dhein vordrūg, rechtūg noch ansprach daran noch zuͦ
niemˀ mer haben, gewùnnē noch si am hinlichē noch in keinē weg daran bekùmbˀn, ✳ sundˀ sond er, ✳ sin erbn̄ un̄ nachkomē dem jartzitampt und sinē pflegˀn den̄ zestūd
uszerichtē vˀbundē sin alle zinsz, so si der zit da bi by altē und nùwē zinsen schuldig sind, un̄ darzuͦ un̄ mitt das, so unser frow von Mùlinē im jetz an der obˀn usstanden
sum̄ abgelassen haͧt, und darub̄ ist dem jartzitampt und sinē pflegˀn hafft vˀbundē und erloupt in rechtē, werendē underpfand wise, ✳ wasz si habent und gewùnnent, ✳
untz si also zalt werdent. ✳ und disz alles hat sich der Tschupp fùr sich, sin erbn̄ und nachkomē lidklich begebē und hat das also zehalten, ✳ volfuͤrē ✳ und tuͦn ✳ àne alle fùrwort
gelopt un̄ vˀsprochen, an unser un̄ sunder an min, des hoffmeisters, hand by sinē uffgebē, als vor stat, und darzuͦ bi siner trùw in geschwornen eids wise alles ungevarlich.
und des alles ze warem, stetem und vestē urkùnd hand wir obgen̄t₎, Uͦlrich am Buͤl, Hans Wildmā und Niclaus Fricker, unser insigel nach ir aller un̄ sunder nach
des Tschuppen bett, uns un̄ unser̄ erbn̄ ✳ anͧ schaden, offenlich gehenkt an disen brieff und den der vilgen̄ten unser frow von Mùlinen zuͤ handen des jartzitampts nach
irm begerē also vˀsigelt, ✳ geben ✳ uff sunnētag nechst vor unser liebē frowē tag assumptōnis im ougstē, nach Cristi gepùrt viertzechenhundertviertzigundsechs
jar.